Mongsok kedah dipun tenggani polisi?" "O..., ngaten? Mangga menawi badhe ngginakaken panguwaos. Sinten ingkang badhe kautus nebang, nyumanggakaken menawi sampun kagalih saestu. Nanging kula inggih badhe minggah dhateng kantor kabupaten. Menapa kula lepat numbas pengijoan saking pemborong?" Nanging sabubare patemon iku, ora tau ana kuli tebang lan polisi sing nekani sanakembang kuwi. Abu Bakri ora ngerti, apa sebabe perkara mandheg kaya kepunggel. Apa Camat kuwatir marang ancamane gugat mendhuwur? Apa Camat sing wis wegah mikir awit saka akehe pegaweyan liya sing luwih penting? Bisa uga Camat luwih mikir bab enggone arep gawe pematusan air